Diari Oficial de la Generalitat Valenciana


Sumari del DOGV 6025, del 01-06-2009 (2009/6046)

RESOLUCIÓ de 25 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 23 de desembre de 2008, de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6046


Data del document
:   25-05-2009

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * prestació social
    * institució pública
    * ajuda pública
    * ajuda als discapacitats
    * reinserció social
    * ajuda als necessitats
    * ajuda social
    * assistència social
    * reclús
    * mitjans per a discapacitats
    * servei social
    * integració social
    * tercera edat
    * persona sense domicili
    * societat sense fins de lucre
    * suport econòmic
    * ajuda als refugiats
    * administració local
    * grup ètnic
    * exclusió social

RESOLUCIÓ de 25 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 23 de desembre de 2008, de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009. [2009/6046]  
L'Ordre de 23 de desembre de 2008 (DOCV núm. 5.929, de 9 de gener de 2009), de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les dites ajudes a l'aprovació dels crèdits corresponents.   
Aprovada i publicada la Llei 17/2008, de 29 de desembre, de Pressupostos de la Generalitat, per a l'exercici de 2009 (DOCV núm. 5.924, de 31 de desembre de 2008), d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir, mitjançant la Resolució de 31 de març de 2009 (DOCV núm. 5.989, de 6 d'abril de 2009), a donar publicitat als crèdits i a la línia de subvenció destinats al finançament de les ajudes regulades i convocades per l'esmentada Ordre de 23 de desembre de 2008, de la Conselleria de Benestar Social.  
En estos moments hi ha disponibilitat pressupostària en la línia de subvenció T1326, del programa 313.60, Ordenació de la Dependència i Gestió de Centres, Servicis i Prestacions, que permet incrementar el finançament de la referida Ordre de 23 de desembre de 2008.  
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar les ajudes regulades en l'Ordre de 23 de desembre de 2008 (DOCV núm. 5929, de 9 de gener de 2009), de la Conselleria de Benestar Social, per la qual es regulen i es convoquen ajudes en matèria de servicis socials per a l'exercici de 2009, i donar publicitat al crèdit pressupostari resultant i a la línia de subvenció que s'indiquen a continuació, destinats a finançar les esmentades ajudes amb càrrec al programa pressupostari 313.60 Ordenació de la Dependència i Gestió de Centres, Servicis i Prestacions.  
Denominació: Concerts places en residència i centres de dia per a persones amb discapacitat.  
Línia de subvenció: T1326  
Consignació pressupostària inicial: 74.267.981,00 €  
Consignació pressupostària actual: 1.923.182,50 €, passant de 52.783.728,00 € a 45.422.801,50 €  
Procedència i quantia dels fons:  
- Propis condicionats: 4.425.900,00 €  
- Propis no condicionats: 6.724.820,00 €  
- Externa: Ministeri de Sanitat i Política Social: 6.349.082,50 €  
Segon  
Publicar la present resolució en el Diari Oficial de la Comunitat Valenciana.  
València, 25 de maig de 2009.- El conseller de Benestar Social i vicepresident tercer del Consell: Juan Gabriel Cotino Ferrer.